21/07/2022 | Administración Autonómica
Xunta de Galicia
Vicepresidencia segunda e Consellería de Economía, Empresa e Innovación
Xefatura Territorial da Coruña
Servizo de Enerxía e Minas
Resolución do 1 de xullo do 2022 da Xefatura Territorial da Coruña, pola que se concede a autorización administrativa previa e de construción dunha instalación de distribución eléctrica no concello de Ames (expediente-e.: IN407A 2020/191-1).

Expediente-e.: IN407A 2020/191-1 Promotora: UFD Distribución Electricidad, S. A. Denominación da instalación: LMTS Rúa Pedregal-Avenida Mahia, s/n Concello: Ames.1 O 01 de decembro do 2020, Ana María Salgado López, en nome e representación de UFD Distribución Electricidad S. A., solicita ante a Xefatura Territorial a autorización administrativa previa e a autorización administrativa de construción das instalacións do proxecto de execución denominado “LMTS CS Rúa Pedregal-Avenida Mahia, s/n”, coa finalidade de dotar de enerxía eléctrica un supermercado, na rúa Pedregal, concello de Ames, proxéctase a instalación dun centro de seccionamiento ao que se conectará o centro de transformación de cliente e que enlazará as instalacións coa liña de distribución de media tensión SNT 833 por medio dunha nova liña de media tensión soterrada.2 Entregan o proxecto, que inclúe memoria, planos e presuposto, conforme establece o artigo 123 do R. D 1955/2000, que comprende os seguintes documentos: - Proxecto de execución denominado LMTS CS Rúa Pedregal-Ad. Mahía s/n.3 Consonte o artigo 50 da Lei 9/2021, do 25 de febreiro, de simplificación administrativa e de apoio á reactivación económica de Galicia, a presente instalación está exenta do trámite de información pública.4 De acordo ao establecido no artigo 127 do RD 1955/2000, do 1 de decembro, déuselles traslado ás distintas administracións, organismos ou, no seu caso, empresas de servizo público ou de servizos de interese xeral, dunha separata do proxecto na parte que a instalación puidera afectar a bens e dereitos ao seu cargo, contendo as características da instalación e a documentación cartográfica correspondente. UFD Distribución Electricidad S. A. presentou separatas para os seguintes organismos: Concello de Ames e Augas de Galicia. Non consta no expediente, a día de hoxe, contestación do organismo á solicitude de condicionado nin á reiteración.5 Os servizos técnicos da xefatura territorial emitiron informe favorable sobre a dita solicitude.1 O xefe teritorial é competente para resolver este expediente segundo o Decreto 9/2017, do 12 de xaneiro, polo que se establecen os órganos competentes para a resolución dos procedementos de autorización de instalacións eléctricas que sexan competencia da Comunidade Autónoma de Galicia e o artigo 39 a) do Decreto 230/2020, do 23 de decembro (DOG do 11 de xaneiro do 2021), polo que se establece a estrutura orgánica da Vicepresidencia Segunda e Consellería de Economía, Empresa e Innovación. Todo o anterior, ao abeiro da disposición transitoria do Decreto 58/2022, do 15 de maio (DOG de 16 de maio do 2022) e coas disposicións adicionais segunda e terceira do Decreto 73/2022, do 25 de maio (DOG de 27 de maio do 2022). 2 Lexislación de aplicación: - A Lei 24/2013, do 26 de decembro, do sector eléctrico - O Real Decreto 1955/2000, de 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica. - O Real Decreto 223/2008, do 15 de febreiro, polo que se aproban o regulamento sobre condicións técnicas e garantías de seguridade en liñas eléctricas de alta tensión e as súas instrucións técnicas complementarias ITC-LAT 01 a 09. - O Real Decreto 337/2014, do 9 de maio, polo que se aproban o Regulamento sobre condicións técnicas e garantías de seguridade de instalación eléctricas de alta tensión e as súas Instrucións Técnicas Complementarias ITC-RAT 01 a 23. - Resolución do 19 de febreiro de 2014 pola que aproba o procedemento de autorización administrativa de construción de acordo co previsto na Lei 24/2013, do 26 de decembro, do sector eléctrico - Decreto 9/2017, do 12 de xaneiro, polo que se establecen os órganos competentes para a resolución dos procedementos de autorización de instalacións eléctricas que sexan competencia da Comunidade Autónoma de Galicia 3 As instalacións atópanse en Rúa Pedregal, Bertamiráns, no concello de Ames e as súas características técnicas son as seguintes: - LMTS a 20 kV, de 90 m (E/S), condutor tipo RHZ1-2OL 12/20 kV 1x240 mm2 Al, con orixe e remate nos empalmes proxectados na apertura da liña LMTS SNT833 a realizar en P. A. R., entre o CT Travesía Pedregal, 20 (15CZB7) e o CT Travesía Fontaldeiro, nº2 (15cQH8). - CS compacto prefabricado en Rúa Pedregal, configuración 3L+1TM2TC (2 telecontroladas) e cela de trafo de tensión auxiliar, de manobra exterior baixo envolvente non prefabricada De acordo con todo o sinalado, 1 Conceder a autorización administrativa previa e a autorización administrativa de construción á dita instalación de distribución eléctrica.2 A instalación executarase no prazo dun ano, contado a partir do día seguinte ao da publicación da presente resolución no Diario Oficial de Galicia.3 Para a posta en funcionamento da instalación autorizada, deberá achegar ante esta xefatura territorial unha solicitude coa cal xuntará a seguinte documentación: I. As declaracións de conformidade relativas ao material ou equipamento, e as certificacións ou homologacións, se procede. II. Un certificado do/a director/a da montaxe no que se garantirá o cumprimento das especificacións do proxecto e prescricións complementarias, se as houber, así com das regulamentacións e normas oportunas na montaxe da instalación e posta a punto.4 Esta aprobación outórgase sen prexuízo doutras que sexan de aplicación segundo á lexislación vixente, en especial as relativas á ordenación do territorio e ao medio ambiente. Contra esta resolución, que non é definitiva en vía administrativa, poderase interpor recurso de alzada ante o Vicepresidente Primeriro e Conselleiro de Economía, Industria e Innovación no prazo dun mes contado a partir do día seguinte ao da notificación ou publicación, segundo o disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas (BOE núm.236, do 2 de outubro de 2015), sen prexuízo de que as persoas interesadas poidan interpor calquera outro recurso que considere axeitado. Mediante este documento notifícaselle á empresa promotora esta resolución, segundo o esixido no artigo 40.1 da Lei 39/2015, do 1 de outubro, do procedemento administrativo común das administracións públicas (BOE núm.236, do 2 de outubro de 2015). A Coruña, 1 de xullo do 2022 Isidoro Martínez Arca Xefe territorial da Coruña